Kaseseemet külvatakse maikuu I-II dekaadil hajalikülvina arvestusega 1-2 g seemet ruutmeetrile. Külvamise hõlbustamiseks võib seemet segada liiva või saepuruga. Külvamiseks tuleks valida tuulevaiksem ilm. Kaseseemet ei kaeta. Külvile pane kohe pärast külvamist peale katteloor või kuuseoksad, et tuul seemet ära ei viiks. Katteloor aitab paremini hoida niiskust ja soojust. Normaaloludes idaneb kaseseeme 3 nädalaga.